કચ્છી સમાજના યુવાનોમાં શારીરિક અને માનસિક ફિટનેસ માટે જાગરૂકતા ફેલાવવા માટે રાઇઝર્સ ગ્રુપ છેલ્લાં ત્રણ વર્ષથી વધુ સમયથી સક્રિય છે. આ ગ્રુપે અત્યાર સુધીમાં બર્લિન મૅરથૉન-૨૦૧૫, લદાખ મૅરથૉન-૨૦૧૬, સાતારા હિલ રન-૨૦૧૭ અને કૉમરેડ્સ મૅરથૉન-૨૦૧૮માં ભાગ લીધો છે. આ સિવાય દેશભરની અનેક હાફ અને ફુલ મૅરથૉનમાં આ ગ્રુપ ભાગ લે છે. દર વર્ષે આ ગ્રુપ ચેમ્બુરમાં પોતાની મૅરથૉનનું આયોજન કરે છે જેમાં કચ્છી સમાજ સિવાય અનેક અન્ય સમાજના લોકો ઉત્સાહભેર ભાગ લે છે.